b'\n_START_ARTICLE_\nTeatteri Lapua\n_START_PARAGRAPH_\nTeatteri Lapua on lapualainen ammattilaisjohtoinen harrastajateatteriryhm\xc3\xa4. Teatteri Lapua syntyi vuonna 2004 Lapuan Harrastajan\xc3\xa4yttelij\xc3\xb6iden ja Epps-teatterin yhdistyess\xc3\xa4 koko Lapuan kattavaksi teatteriksi._NEWLINE_Teatteri Lapua omistaa kaksi esityspaikkaa, Hourunkosken kes\xc3\xa4teatterin alueen, jonka Vattenfall lahjoitti Lapuan Harrastajan\xc3\xa4yttelij\xc3\xb6ille vuonna 2003 (Haapakoskella) sek\xc3\xa4 Teatteri Hiomon, Vanhan Paukun Kulttuurikeskuksen alueella. Lis\xc3\xa4ksi vuonna 2011 Lapuan Kaupunki osti Vanhan Paukun Kulttuurikeskuksen parkkipaikalle teltan, jossa Teatteri Lapua esitti kes\xc3\xa4teatterin\xc3\xa4yt\xc3\xb6ksi\xc3\xa4\xc3\xa4n._NEWLINE_Teatteri Lapua ohjaa lapualaista teatteriel\xc3\xa4m\xc3\xa4\xc3\xa4. Teatteriesityksi\xc3\xa4 pyrit\xc3\xa4\xc3\xa4n valmistamaan ja esitt\xc3\xa4m\xc3\xa4\xc3\xa4n tasaisesti koko vuoden, talvella TeatteriHiomossa ja kes\xc3\xa4ll\xc3\xa4 Vanhan Paukun kes\xc3\xa4teatterissa katetussa teltassa. TeatteriHiomoon keskitet\xc3\xa4\xc3\xa4n teatterin voimavarat ja hallinto._NEWLINE_Teatteri Lapua sai SHT:n kantaesityspalkkion kahtena per\xc3\xa4kk\xc3\xa4isen\xc3\xa4 vuotena, vuonna 2004 Antti Tuurin n\xc3\xa4ytelm\xc3\xa4st\xc3\xa4 "Punakantiset kirjat" ja vuonna 2005 Heikki Salon n\xc3\xa4ytelm\xc3\xa4st\xc3\xa4 "Ilimari Jauhiaasen ter\xc3\xa4ksinen takavy\xc3\xb6"._NEWLINE_Teatteri Lapua toimii vaihtelevissa kokoonpanoissa. Harrastajan\xc3\xa4yttelij\xc3\xb6it\xc3\xa4 on mukana Lapualta ja maakunnasta useita kymmeni\xc3\xa4. Teatterin sis\xc3\xa4ll\xc3\xa4 toimii my\xc3\xb6s useita pienempi\xc3\xa4 vakiintuneempia teatteriryhmi\xc3\xa4: nuorisoteatteriryhm\xc3\xa4 MEP, kansalaisopiston Mutu-teatteri nuorille sek\xc3\xa4 varttuneempien Senioriteatteri. Lapsille on n\xc3\xa4ytelm\xc3\xa4harrastusta, paitsi monissa koko perheen produktioissa, my\xc3\xb6s Teatterileikiss\xc3\xa4 ja Teatterikoulussa.'